لكتابة لأمازيغية باللاتينية

لكتابة لامازيغية باللاتينية (باللوغات لامازيغية: Agemmay Amaziɣ Alatin، اݣَمّاي امازيغ الاتين) هو نوسخة ديال لكتابة اللاتينية اللي كايتكتبو بيها اللوغات لامازيغية. تعتامد فلقرن 19 وفيه بزاف ديال لحروف. تاريخ. اللوغات لامازيغية كانت كاتكتب بلكتابة لامازيغية لقديمة ومن موراها بقرون بتيفيناغ التقليدية فلمناطيق اللي فيها اللوغات التوارݣية، واللي منها جات اللفباية لمتطورة ديال تيفيناغ الجديدة. ليستيعمال ديال لكتابة اللاتينية فلامازيغية جا من لبعتات ديال فرانسا والطاليان لشمال افريقيا. الديكسيونيرات تكتبو بلحروف اللاتينية وتبعات لاملاء ديال اللوغات داوروپا (لفرانساوية خصوصا) وتدارو باش يستاعملهوم لادارات والتجار ولعسكر ديال مستعمير. ومعا لمجية ديال لاخصائيين فاللوغات السامية خرج واحد السيستيم واݣف على قواعد متعارف عليها فالتحويل ديال السامية للاتينية: تستاعملو لحركات فوق لحروف وترتّبو لكلمات ديال الديكسيونير بالجدور ديالهوم. هاد السيستيم هو اللي ولّا معروف فلكتبة دلامازيغية فلادب ولبحت لعيلمي. بزاف ديال لكتابات باللاتينية بانو فلقرن 19، شي وحدين كانو مبازين على النطق ولخرين كانو واݣفين على السكريپت. اللوغات التوارݣية معتامدين على لكتابة بالنطق، امّا لامازيغيات دالشمال كايخلطو مابين لكتابة والنطق، الشي اللي معتامداه INALCO فالنيجر، HCA فالدزاير وIRCAM فلمغريب (حتّى فتيفيناغ الجديدة). لحرف لامازيغي اللاتيني دالشمال. لكتابة لامازيغية باللاتينية ديال لامازيغيات ديال الشمال كاتدار ب34 حرف. هاد لجدوال اللي فلتحت كايعطي لحروف باللاتينية ولمقابيل ديالهوم فتيفيناغ الجديدة ولكتابة لعربية: لحرف "O" كاين فلكتابة ديال التوارݣية وبعض لمرّات فلكتابة تاع لامازيغيات دالشمال. لمقابيل ديال لحرف "O" فهاد لحالة هو لحرف "U". باش هاد لحروف ايتفهمو فݣاع لامازيغيات، لكتابة لامازيغية باللاتينية كاتحيّيد شي تباينات دالنطق كاينين فشي متغيرات (تاريفيت وتاقبايليت) فلحروف لمفجرة ولحكاكة. التشفيه كاين فبزاف ديال اللوغات لامازيغية، ولاكين كاينة غير فزاوجات قلال ومامستاقرّاش. متال: لقاف لمفخمة ameqqʷran (اَمَقْـُران، "كبير") فلهجة اينسي فتاقبايليت كاتنطق قاف عادية ameqqran (اَمَقْران) فتاقبايليت دايت ياني اللي بعيدة على اللي قبل منها غير بشي كيلوميطرات قلال. تاريفيت. كاينين ختيلافات ديال النطق كبار مابين تاريفيت واللوغات لامازيغية لاخرين: هاد التغيرات ماكاينينش فاللهجات الريفية ديال يزناسن واكبدانن. تشلحيت. لكتّاب لامازيغ اللي فسوس (لجانوب لوسطاني ديال لمغريب) اما نادرا ماكايستعملو لحرف لمحايد "e" اولّا كايستاعملوه بشكل مامتنسّقش. فبلايص خرين كاتّستعمل "e" باش تبيّن الصوت [ə]. التوارݣية كاتخدّم "ə" لهاد لغرض. تاقبايليت. فتاقبايليت (الشمال الشرقي ديال الدزاير)، لحروف لحكّاكة /t͡s، d͡z/ كاتّكتب ⟨ţ، z̧⟩ لكتر من 30 عام. من غير تاريفيت، هاد لحروف ماكايناش بزاف فلوغات امازيغية وحدة خرة، ولمعيار ديال INALCO كايحيّدهوم. كايتستعملو حروف خرين عند لكتّاب اللي ماشي قبايليين: لحرف لامازيغي اللاتيني دلجانوب. لكتابة لامازيغية اللاتيني دلجانوب فيها 36 حرف. الصايت O كاين فلامازيغية دلجانوب (اللوغات التوارݣية)، وكايتستعمل فبعض (ولاكين ماشي كولشي) اللوغات لامازيغية دالشمال. غالبا كايوافق الصايت O فالتوارݣية الصايت U فلكلمات ديال لامازيغيات دالشمال. فتاولامت وتايرت كايتستعملو حتى هاد لحروف: Ââ Êê F̣f̣ G̣g̣ Îî J̣j̣ Ḳḳ Ṃṃ Ṇṇ Ôô Ṛṛ Ṣṣ Ṣ̌ṣ̌ Ûû Ẉẉ. لبرنامج ديال محو لامية فمالي (DNAFLA) قتارحات معيار ديال لكتابة اللاتينية، واللي تستعمل بتغيير ديال شي حوايج فالديكسيونير ديال كارل پراص ولبرنامج ديال محو لامية فبوركينا فاسو. فالنيجر تستعمل سيستيم مختالف شي شوية. كاينين شي ختيلافات فتيفيناغ وفلخط لعربي.